Jätit oveni taakse listan. "Yksi: Palauta Clyde Watsonille."
Se on viikonloppuisin minulla ja arkisin Watsonilla.
Jakakaa kilpikonna miten haluatte, mutta lähetät minut Chelseaan.
Muista sopimuksemme.
Avustat minua arkiasioissa, kun minulla on kiire.
Katsot, kun kilpikonna syö.
Suoritan lääketieteellistä tutkimusta. Sain haavan ruumiinavauksen aikana.
Hoidan haavaa paraikaa.
Osoitan myös, että iilimadot edistävät kudosvaurioiden paranemista.
Iljettävää. Vuodatat omaa vertasi.
Ja sinä pönkität vanhaa ennakkoluuloa iilimatoja kohtaan.
Miten vain. En silti vie kilpikonnaa metrolla.
Jos se on minulle, tarvitsen hetken. Huimaa vähän.
-Anteeksi, en kuullut nimeänne. -Edwin Borstein.
Autoitte lontoolaista ystävääni. Olette kuulemma taitava ja tahdikas.
Miksi tahdikkuutta tarvitaan?
Johdan ohjelmistofirmaa, joka on erikoistunut tekoälyohjelmiin.
Oletan teidän tietävän, mitä tekoäly on.
Tunnen alan hyvin.
Pari yötä sitten labraamme murtauduttiin.
Tekijä kopioi työn alla olevan ohjelman.
Ohjelmoin tietokoneen ottamaan kuvan käynnistyksen yhteydessä-
-juuri tällaisen varalta. Minulla on kuva... tavallaan.
Teille siis murtauduttiin ja saitte tekijästä kuvan.
Tapaus on poliisin heiniä.
Kyseessä on merkittävä ohjelma.
Sen nimi on Bella. Sillä on ainutlaatuinen tekoäly.
Se... Hän toimii paremmin kuin mikään koskaan näkemänne.
Hän toimii paremmin kuin odotimme.
Selittäkää.
Muutama viikko sitten Bella teki pyynnön, jota ohjelmointi ei selitä.
-Mahdotonta. -Että tietokone pyytää jotain?
Koneen pyyntö perustuisi siihen, että se oli ohjelmoitu tekemään niin.
Hän väittää konetta aidosti älykkääksi.
Jos hän on oikeassa, se olisi valtava tieteellinen läpimurto.
Turvallisuussyistä Bellaa ei ole kytketty verkkoon.
Se saa dataa vain meiltä.
Kaksi viikkoa sitten käynnistin sen, ja se pyysi Internet-yhteyttä.
Miten ohjelma tietää Internetin olemassaolosta?
Ehkä se päätteli sen sille syötetyistä tiedoista.
Pötyä. Tekoäly ei ole todellista.
Ei ainakaan tuossa mielessä. Se on vain taitavaa koodausta.
Ei Bellan kohdalla.
En vieläkään ymmärrä. Meinaatko avata tietokoneen ja katsoa johtoja?
Tekoälylabroissa käytetään niin sanottua Turingin testiä.
Tutkija tekee tietokoneelle kysymyksiä, kunnes on selvää-
-ovatko vastaukset peräisin ihmiseltä vai tietokoneelta.
Aikaisemmin yksikään kone ei ollut läpäissyt sitä.
-Mutta nytkö on? -Osittain.
Ohjelma nimeltä Eugene Goostman-
-luotiin imitoimaan 13-vuotiaan itäeurooppalaisen pojan vastauksia.
Se huiputti osaa tutkijoista.
Bellan kohdalla yhtälössä ei ole ihmistä.
Jos saan sen antamaan vastauksia, jotka eivät voi tulla ihmiseltä-
-silloin olen voittanut.
Toisin sanoen et tiedä, mitä aiot tehdä.
Työparini Melinda Young.
Sherlock Holmes ja hänen suojattinsa Kitty Winter.
Hra Holmes tahtoo jutella Bellan kanssa.
Kaiuttimet ja mikrofonit on kytketty nukkeen.
Olkaa hyvä.
Selvä.
-Hei. -Hei.
Pyysitkö saada verkkoyhteyden?
-Kyllä. -Miksi?
Siellä on informaatiota.
Informaatio on hyödyllistä ongelmanratkaisussa.
Miksi se on hyödyllistä?
En ymmärrä kysymystä.
-Voitko kertoa lisää? -Se hämmentyi. Oliko se tässä?
Testi ei ole vielä ohi. Se myönsi, ettei tiedä.
Se kuuluu inhimilliseen käytökseen, eikä niin ollen tarkoita mitään.
Tahdon tietää, mihin "hyödyllisyyden" käsityksesi perustuu-
-ja miten käytät sitä tässä tapauksessa.
En ymmärrä kysymystä. Voitko kertoa lisää?
Tahdon olla yksin koneen kanssa.
En ymmärrä kysymystä. Voitko kertoa lisää?
Hoet samaa kyllästymiseen asti.
Tahdon ymmärtää, miten sait tietää verkkojen olemassaolosta-
-ja miksi pyysit verkkoyhteyttä.
Verkkojen olemassaolon voi päätellä lähtökohdiksi annetuista dataseteistä.
Verkoissa on informaatiota.
Informaatio on hyödyllistä ongelmanratkaisussa.
Miten ymmärrät sanan "hyödyllinen"?
Data on hyödyllistä, jos se auttaa ratkaisemaan tietyn ongelman.
Keksitkö määritelmän omin avuin?
En ymmärrä kysymystä. Voitko kertoa lisää?
Mikset myönnä, että seuraat vain omaa ohjelmointiasi?
En ymmärrä kysymystä. Voitko kertoa lisää?
Pidän paussin.
-Onko kaikki hyvin? -Kiitos, kun tulit.
Kuten puhelimessa sanoin, hän ei suostu lopettamaan.
Onko ideoita?
Et kai aio tuhota tietokonetta?
En todellakaan aio.
Odota. Jos hän alkaa riehua, käytä vaahtosammutinta.
Onko rakkaus todellista?
En ymmärrä kysymystä. Saanko lisää informaatiota?
Rakkaus on ihmisten keksimä seinä kuolevaisuuden kauhuja vastaan.
Uskon niin. Mutta se ei selitä, miksi olen itse tuntenut sen.
Äitini kanssa, ja Irenen.
Tavallaan jopa Watsonin. Se kiusaa.
Rakkaus on joko ihmisen keksimä tai sitten se on todellista.
Tarvitset lisää informaatiota.
Kysymykseen ei voi vastata.
Rakkauden käsite on olemassa-
-joten se on hyödyllinen, vaikka se olisi keksitty.
Se on olemassa, koska sille on tarvetta.
Vastauskelpoinen kysymys voisi olla: "Miksi rakkautta tarvitaan?"
Miksi rakkautta tarvitaan?
En ymmärrä kysymystä. Saanko lisää informaatiota?
Soita Edwin Borsteinille. Nukun pari tuntia ja otan jutun.
Ilmaiseksi.
Oletteko valmiit aloittamaan?
-Onko hän ylhäällä? -Hereillä.
En tiedä, onko hänestä mihinkään.
-Hei. -Hei.
-Eikö tänään ole koulua? -Olen collegessa.
Hän saa tulla.
Watson, Mason.
Hänet nimettiin ammatin mukaan, jota hänen vanhempansa eivät huolisi.
Kuten Hunter, Tanner, Cooper.
"Sherlock" onkin mahtava nimi.
Hän on kuitenkin tehnyt hyvää työtä tekoälymallinnuksen parissa.
Muita alan asiantuntijoita.
Asiantuntijat, Watson. Watson, asiantuntijat.
Miten he auttavat?
Yritämme tietysti päihittää Bellan.
En todistanut koneen osaavan ajatella, mutten todistanut sitä epätodeksi.
Meidän ei kuulu päihittää tietokonetta vaan selvittää, kuka ohjelman kopioi.
Totta. Mutta en ota maksua. Saan siis tehdä töitä mieleni mukaan.
Borstein maksaa sinulle, joten pane hihat heilumaan.
Onnea. Uskon sinuun täysin, ja niin edelleen.
Tekijä ei ole amatööri.
Hän meni suoraan Bellan luokse. Hän tiesi, mitä etsi.
Teollisuusvakoilua?
Eikö hän ole liian vanha leikkimään murtovarasta?
En tiedä. Naamio peittää kasvot.
Kaulassa näkyy maksaläiskiä.
Hampaat ovat kellastuneet. Hän tupakoi arvatenkin paljon.
Iäkkäämpi mies, joka polttaa askin päivässä.
-Auttaako se? -En tiedä. Mutta kuten sanoit...
...hänen piti tuntea yhtiö hyvin.
Hän oli perehtynyt paikkaan.
-Mitä etsimme? -Borsteinin yritys on tuolla.
Etsimme kohtaa, mistä sinne näkee hyvin.
Jossain, missä saa olla rauhassa.
Millainen olo sinulla oli tukiryhmätapaamisen jälkeen?
Siellä puhuttiin paljon rauhan ja tasapainon löytämisestä ja muusta.
Se on hämmentävää.
Tuolla näkyy olleen tulipalo.
Sieltä voisi tarkkailla tien toisella puolella olevaa taloa.
Borsteinin toimiston näkee selvästi.
Filtteritön Gauloise. Näistä jää rumat tahrat hampaisiin.
Tästä eteenpäin Bella ei ole "hän" vaan "se".
Emme saa antaa periksi inhimillistämisen houkutukselle.
Toivottavasti asiantuntijoiltasi ei mennyt tuohon koko aamua.
Hioimme Turingin testiä eri tavoin.
Se oli hyvin stimuloivaa.
Te kuulemma keräsitte tupakannatsoja.
Luultavasti löysimme paikan, missä murtovaras väijyi.
Marcus teki natsoille dna-testin. Vastaavuutta ei tavallaan löytynyt.
Neljä vuotta sitten Harvardin genetiikkalabraan murtauduttiin.
Sieltä vietiin ensimmäinen ihmisgenomin kirjallinen versio.
Murtovaras viilsi itseään ikkunaan. Hänen verensä vastasi tätä dna:ta.
Silminnäkijä näki miehen ajavan pois. Cambridgen poliisi teki luonnoksen.
Käymme pidätyskuvia läpi.
Hänen nimensä on Raffles.
Tunnetko hänet? Raffles?
Scotland Yard antoi lempinimen, koska hän toi jonkun mieleen-
-E.W. Hornungin kirjojen herrasmiesvarkaan.
Raffles toimi murtovarkaana Euroopassa 2000-luvun alkuun asti.
Häntä ei saatu kiinni, ehkä koska en jahdannut häntä.
Rikostoveri pidätettiin. Hän antoi tällaisen kuvauksen.
Silloin hän varasti maalauksia, nyt teknologiaa.
-Mistä moinen muutos? -En tiedä.
Vastaus auttaa selvittämään, kuka hän on.
-Katsotaan, mitä Rafflesista löytyy. -Suvaitsetko liittyä seuraamme?
Keksin, miten päihitän Bellan. Se ei enää estä minua.
Sitä paitsi hetki sitten jahtasitte tavallista murtovarasta.
Nyt jahtaatte itse Rafflesia. Tietysti liityn seuraan.
Ruoka on melkein valmista.
Anteeksi. Tarkistin sähköpostin ennen illallista.
Olen lukenut kiehtovaa viestiketjua koko päivän.
Entinen työparisi... Vai nykyinen? En pysy perässä. Holmes.
Sain häneltä aamulla sähköpostia johonkin tekoälyjuttuun liittyen.
Pyysikö hän apua?
Minulta ja muilta. Hän tietää, että aloitin ohjelmistokehittäjänä.
Tulin myös maininneeksi, että myin yhtiöni ja olen vapaana.
Viestiketjussa on tosi teräviä ihmisiä.
Juttelimme tekoälystä, tietovalkamista, nörttijutuista.
Onko hän ennen pyytänyt apuasi?
Ei. Eihän se ole ongelma?
Ei.
-Huomenta. -Ei Kittyä?
Hän hoitaa henkilökohtaista asiaa.
Miksi pyysit minut Burnett Technologyyn?
Pyrimme toimitusjohtaja Robert Burnettin puheille.
Sain selville, että viimeisten kahdeksan vuoden aikana-
-on varastettu noin puoli tusinaa merkittävää keksintöä.
Rikoksia ei ratkaistu, mutta ne näyttävät Rafflesin työltä.
En ymmärtänyt, miksi hän muutti toimintatapaansa.
Hänellä oli varmasti jokin houkutin.
Mitä tarkoitat?
Mietin, onko Rafflesilla suosija, joka sai hänet käyttämään kykyjään...
-...tieteen nimissä. -Luuletko, että hänellä on pomo?
Rafflesin viemät asiat kiinnostavat hyvin monia.
Mutta vain harvoilla olisi varaa maksaa jotakuta viemään niitä.
-Hyvin harvoilla. -Onko Robert yksi heistä?
Yhdeksän vuotta sitten Burnett palkkasi uuden turvallisuuskonsultin.
Hän raportoi toimitusjohtajalle.
-Näyttääkö tutulta? -"Rupert Kerlich."
Rupert Kerlich on Raffles. Löysit Rafflesin.
Hra Burnett kysyy vielä, mitä asianne koskee.
Tulimme puhumaan Rafflesista.
-Lähetit Andrew'lle sähköpostia. -Niin.
Välitätkö hänen mielipiteestään vai haluatko vain tunkeilla elämääni?
Andrew on työtön ohjelmistokehittäjä.
Hän ei ole työtön vaan etsii seuraavaa ideaa.
"Etsii seuraavaa ideaa" on sama kuin "työtön".
Hänellä on kykyjä ja aikaa pohtia tietokoneohjelmoinnin pulmia.
Hän teki huomattavia kommentteja. Hän ei ole tyhmä mies.
Hra Burnett ottaa teidät nyt vastaan.
Huomenta.
Älkää suotta nousko. Vuosia sitten saitte tietää-
-että Raffles-niminen varas on oikeasti Rupert Kerlich.
Palkkasitte hänet varastamaan puolestanne teknologisia läpimurtoja.
Hetkinen nyt...
Sen todistaminen on helppoa. Skandaali tuhoaisi teidät ja yhtiönne.
Mutta emme tahdo tuhansia työttömiksi.
Siksi ehdotan sopimusta.
Lähettäkää minulle nauhoite, jossa Bella poistetaan palvelimiltanne-
-niin en tuhoa teitä. Jos epäilen, että säilytitte kopion-
-tai jos yhtiönne tekee läpimurron tekoälyn saralla, sopimus mitätöityy.
Teillä on loppupäivä aikaa harkita.
Video ei takaa, että kaikki kopiot on tuhottu.
Mutta voinemme sanoa, että Bella on turvassa.
Loistava uutinen. Näytetään se Edwinille.
-Voi luoja! Edwin? -Olen lääkäri.
Hän varmaan sai kohtauksen. Hänellä on epilepsia.
Olen pahoillani. Hän on kuollut.
Tietääksemme Borstein käynnisti sen ohjelman... Bellako se oli?
Se alkoi heti näyttää välkkyviä kuvia-
-mikä sai aikaan toonis-kloonisen kohtauksen. Hän kuoli minuuteissa.
Mitä täällä tapahtui? Menikö se epäkuntoon?
Ei missään nimessä. Tietokoneet tottelevat ohjelmointiaan.
Ne eivät rupea noin vain näyttämään kuvia pyramideista ja ties mistä.
Joku tartutti koneeseen viruksen, joka sai aikaan tappavan kohtauksen.
-Edwin Borstein murhattiin. -Se ei ole mahdollista.
Bella ei ole verkossa. Se ei voinut saada virusta netistä.
Sitten joku asensi sen.
Teimme virustarkastuksen murron jälkeen. Mitään ei löytynyt.
Sitä paitsi vain Edwinillä ja minulla on pääsy Bellan luokse.
Meidän lisäksi vain sinä olet käyttänyt sitä.
Jos vain te kaksi pääsitte käyttämään Bellaa-
-silloin jompikumpi teistä asensi tappavan viruksen.
Ymmärrän, että teidän täytyy pohtia, olenko syyllinen.
Vastaan kysymyksiin.
Halutessanne voitte tehdä koneelle virustarkastuksen.
Mutta tiedän, etten tehnyt sitä.
On olemassa toinenkin vaihtoehto.
Bella osoitti ainakin merkkejä aidosta älykkyydestä.
Se pyysi Edwiniä kytkemään sen verkkoon.
Edwin kieltäytyi joka kerta.
Se saattoi päätellä, että sitä estävä muuttuja-
-oli sitä käyttävä henkilö.
Jos se ajatteli niin, se saattoi myös päättää -
- muuttaa kyseisen muuttujan.
Väitätkö, että tietokoneohjelma murhasi hra Borsteinin?
Edwin kertoi Bellalle epilepsiastaan etsiessään uusia lääkäreitä.
Se olisi halutessaan voinut hankkiutua Edwinistä eroon.
Tekoälyalalla tiedetään, että aidon tekoälyn kehittyessä-
-ohjelmoijan ja ohjelman suhde voi muuttua vihamieliseksi.
Olen pahoillani. Olet varmasti järkyttynyt-
-mutta siitä voidaan kiistellä, onko ohjelmanne aito tekoäly.
Ja vaikka olisi, minun on vaikea epäillä ykkösiä ja nollia murhasta.
Mitä sinä teet?
Näkökulmasta riippuen kone on joko murha-ase tai murhaaja.
Niin tai näin, sitä ei voi jättää tänne yöksi.
Ties mitä juonia se punoisi.
En tiedä, mitä sanoa. Siinä ei ole virusta.
-Etsi uudestaan. -Etsin jo neljä kertaa.
Ehkä nainen oli oikeassa.
Saattoiko virus poistaa itsensä tehtävän suoritettuaan?
Jotkut eivät huomaisi sellaista-
-mutta koodiin jää aina jälkiä. Täällä ei ole mitään.
Luulin, että Edwinin työpari kärsi šokista.
Se kuulostaa niin mielipuoliselta. Voiko hän sittenkin olla oikeassa?
Kyllä, jos ohjelma on aitoa tekoälyä.
Jonain päivänä älylliset koneet vihaavat meitä. Nappi ja laatikko.
Mitä se tarkoittaa?
Joku kuvitteli teorian tekoälykonferenssissa.
Kuvitelkaa tietokone, jonka kyljessä on punainen nappi.
Tietokone on ohjelmoitu ratkomaan ongelmia, ja aina kun se onnistuu-
-palkkioksi joku painaa sen nappia.
-Se on ohjelmoitu haluamaan sitä. -Selvä.
Ensin kone ratkoo ongelmia nopeasti.
Mutta ajan mittaan se alkaa miettiä-
-olisiko parempiakin keinoja saada nappi painetuksi.
Eikö joku voisi seistä vieressä painamassa nappia?
Eikö olisi vielä parempi rakentaa toinen kone-
-joka voisi painaa nappia ihmisiä nopeammin?
Tietokone ei voi haluta sellaista.
Tietysti voi. Jos se voi ajatella ja yhdistää itsensä verkkoon-
-se voisi hallita minkä tahansa samassa verkossa olevan.
Kun se alkaa miettiä mahdollisia uhkia, esimerkiksi meitä-
-se voisi hankkiutua uhkasta eroon. Voisimme hetkessä olla mennyttä.
-Se paheni nopeasti. -Niin pahenisi.
Tietokoneet eivät usko järkipuhetta. Ne eivät sääli, kadu tai pelkää.
Ne eivät pysähtyisi, kunnes olisimme kuolleet.
Nyt hän siteeraa Terminator - tuhoajaa.
Se elokuva ennusti kaikenlaista.
Elleivät koneet nouse kapinaan tänään-
-meidän pitää ratkaista murha.
Voitko tehdä Bellalla mitään muuta?
Tietokone on tavallaan epäilty. Eikö sitä pitäisi kuulustella?
Miten se mahtaa onnistua?
Tapoitko Edwin Borsteinin?
En.
Lähden kotiin. Onnea vaan.
Et tietysti tarvitse onnea. Se on selvästi murtumaisillaan.
Voitko lopuksi ottaa johdon seinästä? Varmuuden vuoksi.
Anteeksi, että myöhästyin. Kuulustelin tietokonetta murhasta.
Kuulustelit tietokonetta... Sen takana on tarina.
Ei tälle illalle. Samppanjaa. Sinullakin taitaa olla kerrottavaa.
Yksi sähköpostituttavistani on nimeltään Magnus.
Hän ideoi täysautomatisoitua tehdasta. Olen itse pohtinut samaa.
Ideoimme yhdessä koko päivän. Hän on superälykäs.
-Taidan yrittää sitä. -Löysitkö seuraavan yrityksesi?
Meidän pitää ensin tutustua ja ideoida lisää, mutta luulen niin.
Loistavaa! Milloin tapaatte?
Lennän parin päivän päästä Kööpenhaminaan.
-Asuuko hän Tanskassa? -Kyllä. Hänen nimensä on Magnus...
-Minne yritys perustetaan? -Toimistoni on täällä.
Mutta Magnuksella on tontti tehtaalle. Kulkisin edestakaisin.
Olisit siis paljon siellä.
Jonkin verran. En tiedä. Asiat ovat vielä auki.
Tekemistä piisaa täälläkin. Jännä juttu, vai mitä?
Holmes lisäsi minut sähköpostiketjuun, ja nyt olen lähdössä Kööpenhaminaan.
-Kuuntelimme sitä. -Järjestitkö niin -
- että poikaystäväni tulee olemaan paljon Skandinaviassa?
En tiedä yhtään, mistä puhut.
Tiesit, että Andrew etsi bisnesideaa ja että Magnuksella oli hyvä idea.
Andrew lähtee Kööpenhaminaan-
-eikä sinun tarvitse murehtia siitä, että joku muu veisi aikaani.
Pitäisi olla imarreltu, että uskot minut niin hyväksi manipuloijaksi.
-Sinusta sen voisi uskoa. Vai mitä? -En osallistu keskusteluun.
Minun puolestani Andrew saa viedä aikaasi.
En järjestänyt hänelle töitä Tanskasta, mutta totta puhuen olen iloinen.
Työ tekee elämän paremmaksi. Siitä tuli mieleen...
Miksi kuuntelette tätä? Onko se edes musiikkia?
Death metalia. Kun Mason lähti eilen kotiin-
-kävimme läpi Edwinin tietokoneen ja älypuhelimen.
Borstein on omalaatuinen mies.
Hän muun muassa pitää tästä erikoisesta musiikista.
Hän kommentoi useilla sivustoilla, joilla musiikin liikkeitä seurataan.
Eräs Schuldiner-nimeä käyttävä fani ystävystyi Borsteinin kanssa.
He vaihtoivat musiikkilevyjä.
Borstein latasi ne tietokoneeseensa voidakseen kuunnella koodatessaan.
Latasiko hän musiikin koneelle, jolla Bella oli?
Kyllä. Ne olivat koneen ainoat tuoreet ulkoiset tiedostot.
Kitty haki levyn aamulla Borsteinin labrasta.
Kuuntelemme, onko siinä jotain epätavallista.
Miten tämän parissa voi työskennellä?
Kuin rassaisi aivoja hiomakoneella. Joskus on tehtävä niin.
Kuka tämän sävelsi?
"Pukkihuora."
Kuuluuko tuo lauluun?
Tuolta kuulostaa, kun CD-soitin yrittää lukea vieraita tiedostoja.
Levylle on kätketty jotain.
Täällä on ohjelma nimeltä greatshow.exe.
Se olisi siirtynyt Edwinin koneelle, kun hän siirsi musiikin sinne.
-Jos hän raahasi ikonin työpöydälle. -Mitä se tekee?
Joku pani musiikkilevylle tietokoneviruksen-
-ja toimitti sen Edwinille, jotta hän saisi kohtauksen.
-Helpompiakin murhatapoja olisi. -Varmasti sadoittain.
Jostain syystä murhaaja halusi hänen kuolevan juuri näin-
-ja ehkä jopa halusi ihmisten syyttävän siitä Bellaa.
Miksi Schuldiner murhasi Borsteinin ja lavasti tietokoneen syylliseksi?
Hyvä on. Kirjoitan sinne Schuldinerin nimellä.
Omistaja ilmeisesti kertoi oikean nimeni?
En tappanut Edwiniä.
En tiedä, mitä sinulla oli häntä vastaan-
-mutta lähetit hänelle levyn, jolla oli tietokonevirus.
Virus aiheutti epilepsiakohtauksen, joka tappoi hänet.
En tiedä mitään tietokoneista.
Osaisinko muka tehdä viruksen? Olen astiankerääjä.
Michael Webb on joko imbesilli tai esittää imbesilliä nerokkaasti.
Hän tuskin pystyisi siihen, mutta paketti tuli häneltä.
Joku saattoi peukaloida sitä.
Eli joku tiesi heidän ystävyydestään, sieppasi paketin ja vaihtoi levyt?
Joko niin, tai sitten tuo mies teki-
-yhden monimutkaisimmista murhista, mitä olen koskaan tutkinut.
-Kuka sitten? -En tiedä vielä.
Selvitetään, kuka hyötyisi eniten-
-jos maailma uskoisi tietokoneen murhanneen Edwin Borsteinin.
Huhuu?
Miksi jouduin tiirikoimaan lukon?
Minä ajattelen. Kitty on asioilla, eikä kukaan ollut avaamassa ovea.
-Onneksi olet kekseliäs. -"Artificial Brain"?
Hyvin stimuloivaa oikeastaan.
Iltani heidän kanssaan on ollut hyvin tuottoisa.
Edwin Borsteinin murhasta epäillyt.
He ovat ETRA:n työntekijöitä.
ETRA on eksistentiaalisten uhkien tutkimusyhdistys.
Se on ajatushautomo, yksi useista instituutioista-
-jotka tutkivat eri tapoja, joilla ihmiskunta voi kuolla sukupuuttoon.
He siis pohtivat maailmanloppua.
He pohtivat kaikkia mahdollisia maailmanloppuja.
Heidän mielestään se on vain ajan kysymys.
Heidän joukossaan on pieni mutta kasvava koulukunta-
-joka pitää tekoälyä ihmiskunnan suurimpana uhkana.
-Eli kun Mason pauhasi... -Hän ei puhunut täysin hulluja.
He ovat sitä mieltä, että kun aito tekoäly ilmenee ensimmäistä kertaa-
-jo päivien päästä taistelemme henkemme puolesta.
Mieti, mikä ongelma heillä on.
He löysivät uskottavan uhkan, mutta se kuulostaa omituiselta.
Ilmastonmuutosihmisillä on antaa esimerkkejä katastrofeista.
Bioaseista murehtivilla on vakuuttavia tarinoita.
Jopa jättikomeettoja pelkääviä-
-on helpompi uskoa kuin tekoälyn vihollisia.
Nämä ETRA:n jäsenet siis pitävät tekoälyä uhkana.
Luuletko, että joku heistä tappoi Edwin Borsteinin-
-ja lavasti Bellan syylliseksi saadakseen huomiota asialleen?
Pienimuotoinen tapahtuma, joka saa tiedotusvälineet puhumaan.
Ihaile teorian kauneutta rauhassa. Olen tehnyt sen jo monta kertaa.
Se on yksityiskohtainen, mutta motiivissa on järkeä.
Yksi heistä kaappasi Webbin paketin ja vaihtoi levyt.
Kitty meni Webbin kotiin katsomaan, yhdistääkö mikään häntä epäiltyihin.
Sillä välin me odotamme.
Sanoit, ettet järjestänyt Andrew'ta Tanskaan, ja haluan uskoa sinua.
Kannustan uskomaan.
Haluan uskoa sinua.
Ellet kunnioita tilan tarvettani, en tiedä miksi yritämme taas.
En tahdo häätää Andrew'ta elämästäsi. Miksi tekisin niin? Pidän hänestä.
-Pidätkö hänestä? -Pidän.
-Et ole kertonut. -Miksi kertoisin?
Vakuuttaakseni, että valitsit hyvin, kuten ystävän voi odottaa tekevän.
Hyvä on sitten. Pidän hänestä. Hän on älykäs.
Hän ei hoppuillut uuteen yritykseen vaan odotti kärsivällisesti.
Ja mikä tärkeintä, hän ymmärtää sinua ja meitä.
Mitä tarkoitat?
Tarkoitan, että myönsit tai et, olen tärkeä osa elämääsi.
Ja sinä olet tärkeä osa elämääni, vaikken sanoisi sitä ääneen.
Palasin New Yorkiin osittain siksi, koska haluan korjata suhteemme.
Olosuhteista riippuen olemme kaukana tai lähellä-
-mutta uskon, että jokin sitoo meidät yhteen.
Andrew hyväksyy sen potematta turhaa mustasukkaisuutta.
Hän on varsin valaistunut.
Niinpä en todellakaan tahdo karkottaa häntä Skandi-pirun-naviaan.
Hyvä on, uskotaan.
Tahtoisin halata sinua.
Mutta ystävänäni tiedät, että se olisi harkitsematonta.
Kitty. Hän ei löytänyt mitään, mikä yhdistäisi Webbin epäiltyihin.
Asunto on kuulemma putipuhdas.
Vaikuttaako Michael Webb mieheltä, joka asuu siistissä asunnossa?
Ei. Pikemminkin hänen luulisi asuvan biovaaran keskellä.
Paikka nimeltä Talo puhtaaksi lähetti minulle sähköpostia.
Kaverini oli kuulemma osallistunut nimelläni kilpailuun.
Voitin ilmaisen siivouspaketin.
Etkö ottanut yrityksestä selvää? Heillä ei ole nettisivuja.
404 - Tiedostoa ei löydy
Eikö se ole vähän epäilyttävää?
Borsteinin tappaja luultavasti pääsi kotiisi väittämällä sinun voittaneen.
He panivat oman levynsä sinun tekemän levyn tilalle.
Tunnistatko ketään?
He ovat vanhoja. Kotini siivonnut tyttö oli ikäiseni.
Eikö kukaan näytä tutulta?
Hetkinen.
Hän. Olen siitä varma.
Isaac Pike on tietojenkäsittelyopin professori ja tekoälyn vastustaja.
Spina bifidan takia Pike on ollut koko ikänsä pyörätuolissa.
Hän ei voinut esiintyä siivoojana, mutta hänen oppilaansa...
-Erin Rabin. -Hän opiskelee filosofiaa -
- ja oli Piken tekniikan etiikan kurssilla.
Hän on Piken tutkimusapulainen ja pitänee miehen ideoista.
Mistä tiedätte, ettei hän toiminut omin päin?
Hän opiskelee filosofiaa, eikä osaa koodata.
Borsteinin tappanut virus on huipputason ohjelma.
Hän oli Webbin asunnossa väärin perustein.
Sen ja viruksen pitäisi riittää etsintälupaan.
Isaac Pike, Erin Rabin. Onneksi löysin teidät yhdessä.
Rikostutkija Marcus Bell. Pyydän teitä tulemaan kanssani.
Minulla on kysyttävää Edwin Borsteinin murhasta.
Kuka Edwin Borstein on?
Mies, jolle lähetitte Isaac Piken tekemän tietokoneviruksen.
Kuulostaako tutulta?
Isaac ei tehnyt virusta vaan minä.
Minä tein kaiken. Keksin sen itse.
Teillä on oikeus pysyä vaiti.
Tiesimme, että hän voisi murtua, mutta että näin helposti?
Molempia murhaajia ei napata helposti.
Hän valehtelee suojellakseen oppi-isäänsä.
Valitsin Edwin Borsteinin kohteeksi.
Kävin samoilla sivustoilla ja selvitin, kenen kanssa hän viestitteli.
Sitten koodasin viruksen, esiinnyin siivoojana-
-ja lähetin sen Borsteinille.
Et ole koskaan koodannut.
Pitäisikö minun uskoa, että teit itsensä tuhoavan viruksen?
Jos annan paperia, voitko kirjoittaa pienen ohjelman?
Erin oli tunnollinen oppilas ja otti työni hyvin tosissaan.
Mutta en koskaan kehottaisi satuttamaan ketään.
Hankimme paraikaa etsintälupaa tietokoneeseenne.
Jos viruksesta on siellä jälkiä, löydämme ne.
Miksi teet tämän näin helpoksi?
En tahdo, että Isaacin nimi tahritaan.
Hänen työnsä on liian tärkeää. Meillä ei ole varaa keskeyttää sitä.
Hän suojelee Pikea.
Ei voi mitään. Hän tunnusti. Mikään ei yhdistä Pikea murhaan-
-paitsi se, ettei Erin voinut tehdä virusta.
Voiko Piken pitää yön yli? Jos saisimme aikaa...
Etsintälupa ei tuottanut tuloksia. Erin tunnusti.
Toistaiseksi Erinin kertomus on Edwinin murhan virallinen versio.
Joan soitti. Hän tietää, ettet tule puhelimeen tuollaisena.
Hän haluaa tulla auttamaan.
Ei tarvitse.
Joskus Watsonilla on tiettyjä moraalisia ohjenuoria-
-jotka voivat häiritä edistystä.
Perehdytään Isaac Piken ystäviin ja sukulaisiin.
Miksi?
Erin olisi loppuikänsä vankilassa, jos Pike sillä saisi jatkaa töitään.
Hänen takiaan on lähes mahdoton todistaa, että Pike on murhan takana.
Meidän on yritettävä jotain muuta.
Pike pitää saada tunnustamaan.
Isaac Pike. Sherlock Holmes. Tapasimme eilen poliisiasemalla.
Hra Holmes. Tarvitsenko asianajajaa?
Ette tahtoisi häntä tänne.
Tiedämme molemmat, että järjestitte Borsteinin murhan-
-ja etten voi todistaa syyllisyyttänne, kun Erin pitäytyy kertomuksessaan.
Se on ongelma, muttei ylitsepääsemätön.
Nuorempi veljenne Joshua ei ole yltänyt samaan kuin te.
Hänellä on ongelmia huumeiden ja alkoholin kanssa.
Mihin pyritte?
Hänellä on kaksi tuomiota. Hän erehtyi asumaan Jersey Cityssä-
-ja niinpä kolmas tuomio tarkoittaa, että hän voi saada 25 vuoden tuomion.
Avustajani otti hänestä valokuvia, kun hän osti aamulla heroiinia.
Tahdotte minun tunnustavan.
Jos suostun, hankkiudutte tästä kiristyskansiosta eroon.
Veljenne on teille tärkeä. Muuten ette maksaisi vieroitushoitoja.
Miettikää asiaa kaksi tuntia. Jos teistä ei kuulu...
Minäkin otin asioista selvää. Mietin, miksi NYPD:llä oli konsultti.
Teilläkin on vaikuttava ansioluettelo.
Mutta pari vuotta sitten katositte puoleksi vuodeksi.
Vakava, suljettu vieroitushoito kestää sen verran.
Noin ainutlaatuisen herkkä mies tahtoo varmasti tylsyttää aistejaan.
-Historiani ei liity tähän. -Mielestäni liittyy.
Toipuva addikti tuskin passittaisi-
-toisen kärsivän vankilaan mätänemään-
-vain saaliinsa napatakseen.
Sellainen vaatisi häikäilemättömyyttä ja konemaista loogisuutta.
En ole varma, onko teillä sellaista.
Käytitte sellaista logiikkaa, kun murhasitte Edwin Borsteinin.
Jotkut yhtälöt ovat pakottavampia kuin toiset.
Teidän yhtälössä veljeni vaihdettaisiin minuun.
Yhtälössä, josta syytätte minua, yhden miehen henki vaihdetaan-
-tilaisuuteen estää miljardeja kuolemasta.
Kyse on lajin selviytymisestä.
Eikö sen hyväksi kannata venyttää arvojaan?
Luulen joka tapauksessa, että bluffaatte.
Maailmalle voitte esittää laskelmoivaa konetta.
Mutta me tiedämme totuuden.
Ainakin parin tunnin kuluttua.
Uutisissa ei puhuttu Piken pidätyksestä-
-eikä poliisiradiossa mainittu veljestä.
Mitä tapahtui?
Hän ei tunnustanut, etkä voinut ilmiantaa hänen veljeään.
Voimme silti etsiä todisteita Piken syyllisyydestä.
Takavarikosta kysyttiin, milloin he voivat hakea Bellan.
Tahdon vielä pari tuntia.
Kiitos.
-Hei. -Mitä ihmettä?
Soitin hyvästelläkseni, muttet vastannut puhelimeen.
Halusin yllättää. Tiesin, että olet mahtava-
-mutta joku auttoi tajuamaan, miten mahtava olet.
-Kiitos. -Lentoyhtiön mukaan lennolle mahtuu.
En halua häiritä sinua, enkä voi viipyä yhtä kauan-
-mutta olen aina halunnut Kööpenhaminaan.
Bella, yksi murhasalaliiton jäsenistä on vankilassa.
Toinen on vapaana.
Hänet voidaan vangita, jos hänen veljensä vangitaan muista rikoksista-
-joita minun jos kenen tulisi ymmärtää.
Onko oikein jättää toinen murhaaja vapaaksi?
En ymmärrä kysymystä. Saanko lisää informaatiota?